Raed Arafat: "La acest moment, nu avem motiv să cerem sprijin de la Uniunea Europeană".
Raed Arafat a anunţat că, în prezent, autorităţile nu au motive să ceară fonduri suplimentare din partea organismelor europene. Chiar dacă în prezent avem un guvern interimar care nu poate da OUG, există un mecanism sub Ministerul Finanţelor care ne ajută în caz de dezastre. În acest mecanism sunt 400 milioane de euro în caz de urgenţă.
Şeful DSU, Raed Arafat, a anunţat azi că există un mecanism în baza unui acord semnat cu Banca Mondială care ne asigură un buget în caz de urgenţă. Raed Arafat, secretar de stat Ministerul Afacerilor Interne: Un mecanism sub Ministerul Finanţelor, unde este o sumă de 400 milioane euro alocată dezastrelor şi situaţiilor de urgenţă. Dacă avem nevoie de bani, Guvernul pune banii din fondul de rezervă şi poate să le recupereze din fondul respectiv, până se obţin alte sume din partea UE. Pot fi cheltuite. La acest moment, nu avem motiv să cerem sprijin de la Uniunea Europeană".